Takoyaki

Takoyaki ( toi ko' ) nopo nga iso taakano Jepun bontuk-buul nowonsoi mantad adunan kiimpohon do tapung gandum om noonsok id pagansakan poimbida ii kibontuk obulugu om koinsoruan kisuang do duya nopopot (tako), sardak tempura (tenkasu), layo noonsom (beni shoga), om roun bawang (negi).  Binulugu di nopo nga buruson do sos takoyaki (miagal do sos Worcestershire) om mayonis, om maan nogi arabai do hinamun otomou (aonori) om ginarut do bonito noriou (katsuobushi).

 nopo nga sala iso laang mogonsok id pangasakan do Jepun, kirati do "momolugu" om okito id ngaran do takaanon suai id taakanon do Jepun miagal ko okonomiyaki om ikayaki (suai ii ointutunan Osakan). Koinsoruan, akanon sabaagi do snek toi ko' id pintangaan do taakanon, nga id piipiro kinoiyonon posurungon sabaagi do taakanon miampai takano. Iso o poomitanan do  ( id dialek Kansai), toi ko' taakanon Jepun poinglongkod-tapung.

 Sajara 
Takoyaki nopo nga noitutunan do ginumuan id Osaka, hinombo haro vendor dalan ii Tomekichi Endo noonuan do kredit montok kopoosilan dau ontok toun 1935. Id kotimpuunon do ohotusan ko-20, id Osaka, haro taakanon roitan do  om  ii haro kaping do tonsi konjac toi ko' samai suai. Id Akashi id Hyōgo Prefecture nopo nga haro taakanon ii nowonsoi mantad bater tontolu om duya, ii kalapas di pinomungaran do ,  Piniamung di Endo ngai ri om pinomungaran dau sabaagi do Takoyaki. Nokotongkop id Osaka, miampai mogikaakawo padtaranan momonsoi do koingkawason, om kalapas do Pisangadan Pasifik, nokoimbulai laang mangakan takoyaki miampai sos om mayonis. kadai takoyaki di Endo, kingaran do Aizuya pinomungaranan montok kinoiyonon dau , kakal po do haro gisom nondo om poposurung takoyaki di poinsandad ii aiso sos om mayonis. Ontok timpu di baino ogumu kadai manahak do mogisuusuai moro, kohimpit do iso ii nosuangan do keju toi ko' suang di topodos.

Takoyaki nopo nga ointutunan do tulun id kinoiyonon Kansai, om kalapas di nakarayad id kinoiyonon Kantōom kinoiyonon suai do Jepun. Takoyaki nopo nga kopiromut do padtaranan takaanon dalan yatai, om hilo haro ogumu ristoran taakanon poinlobi nopo nga takoyaki, lolobi po id kinoiynon Kansai. Di nondo padagangon takoyaki id kinoiyonon komersial, miagal ko supomakit om kadai tosonong 24-jaam.

Oitutunan kopio id taakanon Taiwan panangkasabab do rahung sajara do koubasanan Jepun. Id toun kawawagu, milo akanon takoyaki miampai mogiikaakawo panapak om suang (miagal ko keju om bakon) soira do nakarayad koubasanan kumaa id boogian kotonobon do pomogunan. Taakanon diti nopo nga oitutunan sabaagi "buul duya", om osiau do otutunan id toinsanai Jepun.

 Pagansakan do Takoyaki 
 toi ko'—apagau—takoyaki  nopo nga iso gril ii nowonsoi mantad basi  miampai tionon hemisfera, kaagal do pahandatan puding koubasanan Yorkshire . Basi tawagat di nopo nga aadang o kopomolosuan do takoyaki, ii maan turugo miampai iso ponusuk masaan do papalasu montok mamgayat adunan di amu po noonsok kumaa id soibau di luang tobulugu. Pomolugu takoyaki nopo nga haro giis kormesial gunoon id festival Jepun toi ko' mantad papadagang id dalan. Montok kogunoon id walai, versi lotirik kaagal-agal do plat alasu; versi sawat dapur nga haro, om kogumuan popiamung do ponongkop di amu sumokot montok poposonong do ponurugan.

 Id koubasanan ointutunan 
Takoyaki nopo nga taakanon kasanangan di Taruruto, iso kono' poinlobi id siri manga Magical Taruruto. Taakanon diti nogi nga haro tonggungan oponsol id piipiro episod do anime om iso filem kopionit, om kitonggungan nogi sabaagi tinimungan kakamot id platform ii haro potensi id piipiro pomoinan video ii kopionit.

Iso buuk tangaanak kiuhu do Takoyaki Mantoman, nakalabus ontok 1980 om kalapas di nakasarabak kumaa iso siri tilivision anime ii pinalabus do Studio Pierrot nakatayang onotk Ngiop 1998 gisom do 3 Manom 1976, pointorodok kokomoi do iso tinimungan takoyaki sumaap do rikos.

Id video game Animal Crossing, haro songulun mogigion kingaran do ii Zucker, tumanud do takoyaki, koubasanan nopo nga mamakai yau do yukata, om walai dau nopo nga nowonsoi tumanud do festival timpu alasu koubasanan Jepun.

 Galeri gambal 

thumbtime=20|thumb|Takoyaki onsokon id Osaka, 2022

 Intangai kadau 

 List of seafood dishes
 Æbleskiver 
 Akashiyaki

 Sukuon 

 Link labus 

 Making Classic Takoyaki at Home  A DIY Takoyaki recipe.
Takoyaki Recipes Ingredients and Instructions

Category:Street food in Japan
Category:Octopus dishes
Category:Japanese cuisine
Category:Japanese dumplings
Category:Japanese food preparation utensils